Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul Comitetului mixt al SEE, în ceea ce privește o modificare a anexei IV (Energie) și a anexei XXI (Statistică) la Acordul privind SEE /* COM/2012/0645 final - 2012/0307 (NLE) */





EXPUNERE DE MOTIVE 1. CONTEXTUL PROPUNERII Pentru a asigura securitatea juridică și omogenitatea necesare pieței interne, Comitetul mixt al SEE trebuie să încorporeze în Acordul privind SEE toată legislația relevantă a Uniunii Europene, cât mai curând posibil după adoptarea acesteia. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI Proiectul de decizie a Comitetului mixt al SEE (anexat la decizia propusă a Consiliului) are ca obiect modificarea anexei IV (Energie) și a anexei XXI (Statistică), prin adăugarea noilor acte din acquis-ul Uniunii Europene în acest domeniu. Acest acquis vizează Directiva 2008/92/CE a Parlamentului European și a Consiliului din 22 octombrie 2008 privind o procedură comunitară de ameliorare a transparenței prețurilor la gaz și energie electrică aplicate utilizatorilor finali din industrie (reformare). Directiva 2008/92/CE abrogă Directiva 90/377/CEE a Consiliului, care este încorporată în Acordul privind SEE și care trebuie, în consecință, să fie eliminată din acesta. Pentru punerea în aplicare a acestui act, se propune o adaptare legată de Liechtenstein. Liechtenstein dorește să fie exceptat de la obligațiile prevăzute în această directivă, cu excepția obligației de a furniza datele privind prețurile aplicate consumatorilor industriali din tranșa IC pentru consumul de energie electrică și din tranșa I3 pentru consumul de gaz. 3. ELEMENTELE JURIDICE ALE PROPUNERII Articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind SEE prevede stabilirea de către Consiliu a poziției pe care urmează să o adopte în numele Uniunii cu privire la astfel de decizii, pe baza unei propuneri a Comisiei. Comisia prezintă propunerea de decizie a Comitetului mixt al SEE în vederea adoptării acesteia de către Consiliu ca poziție a Uniunii. Comisia speră să poată prezenta Comitetului mixt al SEE, în cel mai scurt termen, poziția Uniunii. 2012/0307 (NLE) Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul Comitetului mixt al SEE, în ceea ce privește o modificare a anexei IV (Energie) și a anexei XXI (Statistică) la Acordul privind SEE CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 338 alineatul (1), coroborat cu articolul 218 alineatul (9), având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European[1], în special articolul 1 alineatul (3), având în vedere propunerea Comisiei Europene, întrucât: (1) Acordul privind Spațiul Economic European[2] („Acordul privind SEE”) a intrat în vigoare la 1 ianuarie 1994. (2) În conformitate cu articolul 98 din Acordul privind SEE, Comitetul mixt al SEE poate decide să modifice, printre altele, anexa IV și anexa XXI la acordul respectiv. (3) Anexa IV și anexa XXI la Acordul privind SEE conțin dispoziții și măsuri specifice privind energia și, respectiv, statisticile. (4) Directiva 2008/92/CE a Parlamentului European și a Consiliului din 22 octombrie 2008 privind o procedură comunitară de ameliorare a transparenței prețurilor la gaz și energie electrică aplicate utilizatorilor finali din industrie (reformare)[3] trebuie încorporată în Acordul privind SEE. (5) Directiva 2008/92/CE abrogă Directiva 90/377/CEE a Consiliului, care este încorporată în Acordul privind SEE și care trebuie, în consecință, să fie eliminată din acesta. (6) Liechtenstein urmează să fie exceptat de la obligațiile prevăzute în Directiva 2008/92/CE, cu excepția obligației de a furniza datele privind prețurile aplicate consumatorilor industriali din tranșa IC pentru consumul de energie electrică și din tranșa I3 pentru consumul de gaz. (7) Anexa IV și anexa XXI la Acordul privind SEE ar trebui, prin urmare, să fie modificate în consecință. (8) Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat, ADOPTĂ PREZENTA DECIZIE: Articolul 1 Poziția pe care urmează să o adopte Uniunea Europeană în cadrul Comitetului mixt al SEE cu privire la propunerea de modificare a anexei IV (Energie) și a anexei XXI (Statistică) la Acordul privind SEE se bazează pe proiectul de decizie a Comitetului mixt al SEE anexat la prezenta decizie. Articolul 2 Prezenta decizie intră în vigoare la data adoptării sale. Adoptat la Bruxelles, Pentru Consiliu Președintele Anexă DECIZIE A COMITETULUI MIXT AL SEE nr. din de modificare a anexei IV (Energie) și a anexei XXI (Statistică) la Acordul privind SEE COMITETUL MIXT AL SEE, Având în vedere Acordul privind Spațiul Economic European („Acordul privind SEE”), în special articolul 98, întrucât: (1) Directiva 2008/92/CE a Parlamentului European și a Consiliului din 22 octombrie 2008 privind o procedură comunitară de ameliorare a transparenței prețurilor la gaz și energie electrică aplicate utilizatorilor finali din industrie (reformare)[4] trebuie încorporată în Acordul privind SEE. (2) Directiva 2008/92/CE abrogă Directiva 90/377/CEE a Consiliului, care este încorporată în Acordul privind SEE și care trebuie, în consecință, să fie eliminată din acesta. (3) Anexele IV și XXI la Acordul privind SEE ar trebui, prin urmare, să fie modificate în consecință, ADOPTĂ PREZENTA DECIZIE: Articolul 1 În anexa IV la Acordul privind SEE, textul de la punctul 7 (Directiva 90/377/CEE a Consiliului) se înlocuiește cu următorul text: „32008 L 0092: Directiva 2008/92/CE a Parlamentului European și a Consiliului din 22 octombrie 2008 privind o procedură comunitară de ameliorare a transparenței prețurilor la gaz și energie electrică aplicate utilizatorilor finali din industrie (reformare) (JO L 298, 7.11.2008, p. 9)(1). (1) Directivă menționată numai cu titlu informativ: pentru aplicarea acesteia, puteți consulta anexa XXI cu privire la statistici.” Articolul 2 În anexa XXI la Acordul privind SEE, textul de la punctul 26 (Directiva 90/377/CEE a Consiliului) se înlocuiește cu următorul text: „32008 L 0092: Directiva 2008/92/CE a Parlamentului European și a Consiliului din 22 octombrie 2008 privind o procedură comunitară de ameliorare a transparenței prețurilor la gaz și energie electrică aplicate utilizatorilor finali din industrie (reformare) (JO L 298, 7.11.2008, p. 9). În sensul prezentului acord, dispozițiile directivei se citesc cu următoarea adaptare: Liechtenstein este exceptat de la obligațiile prevăzute în prezenta directivă, cu excepția obligației de a furniza datele privind prețurile aplicate consumatorilor industriali din tranșa IC pentru consumul de energie electrică și din tranșa I3 pentru consumul de gaz. Aceste date (3 niveluri ale prețurilor: fără taxe, fără TVA și cu TVA și alte taxe incluse) se furnizează de două ori pe an, în termen de 2 luni de la încheierea perioadei de referință, utilizându-se chestionarele adecvate, furnizate de Eurostat.” Articolul 3 Textele Directivei 2008/92/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice. Articolul 4 Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE către Comitetul mixt al SEE*. Articolul 5 Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene. Adoptată la Bruxelles, Pentru Comitetul mixt al SEE Președintele Secretarii Comitetului mixt al SEE [1] JO L 305, 30.11.1994, p. 6. [2] JO L 1, 3.1.1994, p. 3. [3] JO L 298, 7.11.2008, p. 9. [4] JO L 298, 7.11.2008, p. 9. * [Nu au fost semnalate obligații constituționale.] [Au fost semnalate obligații constituționale.]